**Pályázati felhívás**

*A Budapesti Műszaki és Gazdaságtudományi Egyetem Egyetemi Hallgatói Képviselet elnöki tisztségének betöltésére*

A Budapesti Műszaki és Gazdaságtudományi Egyetem (BME) Egyetemi Hallgatói Képviselet (EHK) pályázatot hirdet a BME Hallgatói Önkormányzatának Alapszabálya (HÖK ASZ) alapján az elnöki tisztség betöltésére. Az EHK elnök feladatai és kötelességei megtalálhatóak a HÖK ASZ 12. §-ban.

**Pályázat feltételei**

A pályázaton részt vehet minden BME HÖK tag, aki határidőre érvényes pályázatot nyújt be. A Hallgatói Önkormányzat képviselőinek és tisztségviselőinek összeférhetetlenségi szabályait a HÖK ASZ 5. §-a tartalmazza.

**Pályázás folyamata**

Az elektronikus elnöki pályázatot és a kitöltött pályázati adatlapot az info@bmeehk.hu e-mail címre kell megküldeni 2020. június 14. (vasárnap) 23:59-ig.

Az elnökválasztás időpontja: 2020. június 25. 18:15.

**Tartalmi követelmények**

* Pályázati adatlap hiánytalan kitöltése (az adatlap letölthető az ehk.bme.hu oldalról).
* Elnöki pályázat, melyben részletesen ismerteti a pályázó a tisztség betöltése esetén megvalósítandó terveit, illetve elképzeléseit. Az elnöki pályázat terjedelme minimum öt A/4 -es oldal és legalább 2000 szó.

2020. május 21.

Egyetemi Hallgatói Képviselet